English: People who are struggling as a result of the cost-of-living crisis obviously can turn to their single advice fund providers, and I will go on to the discretionary assistance fund as well, because, obviously, that's already in place. I think it is important that we get this message out, isn't it, about the access to the new fuel voucher scheme. We're getting it out, obviously, through our foodbanks, but of course many people who are going to foodbanks are referred; they have contact with agencies. But this is something where we need to have a publicity campaign, a communications campaign, and I certainly welcome the fact that you're asking these questions. I did some publicity about it on Friday, but we need to get the message through to people, and I know that the fuel foundation want to engage. We did it very quickly - we got this scheme under way, and now we have to make it operational and implement it so we reach out to the most needy and vulnerable. But I'm sure all of us as Senedd Members will know people who've stopped us in the street, who've come to our surgeries, who are in this position - the heating or eating circumstances. And we can now point to the scheme, particularly as so many of those are dependent on prepayment meters. The next winter fuel support scheme - well, we certainly want to get it out before October; I want to get it out in September. I'll certainly be announcing very shortly the extended criteria for the winter fuel support scheme, because we came to it last December because of the emerging cost-of-living crisis. It's going to be extending the eligibility, as I've said. It's crucial that local authorities are fully engaged in this as well - they're the ones who are managing the winter fuel support payments - and, indeed, alongside the emerging way in which we are actually being a force for social security. I like the word 'social security'. I like the fact that social security is what we believe in. Yes, we're talking about welfare, we're talking in our co-operation agreement about looking at our powers in relation to welfare, and we've had all the work that was done by John Griffiths in the former Senedd, so we've got an extensive evidence base and we have an agreement to progress this in terms of what we could achieve, what we could - you know, in terms of UK Government's centralising force, where are we here? They're not delivering, so I look forward to progressing that. But we now have such a range of direct benefits that we're paying that this makes sense, doesn't it, to progress this one. Finally, I will come to your point about the other needs that people have in terms of flooring, as well as other equipment as well. I think that's something I want to now discuss with officials and the third sector in terms of discretionary assistance payments. I think the discretionary assistance payments scheme, which we've of course extended for the pandemic, as you know - and you have supported the fact that this is continuing, in the ways in which we're funding it - I think the discretionary assistance fund is very important, because it does enable people to have more than one payment in terms of support - more than £100 million invested in the discretionary assistance fund and the winter fuel support scheme this year. And indeed, this is going to ensure more people continue to receive urgent and emergency support when they need it, and that's including white goods, but we need to look at these other aspects. But I will finally say, and I think the Minister for Climate Change is here with me, that, yes, indeed - the Minister was with me, speaking as well on a whole range of issues and her responsibilities about the cost-of-living crisis, but registered social landlord partners and local authorities in terms of housing providers, they're all engaged in this, and we will certainly raise this in terms of, particularly, your reference to flooring. Many of us have also got charities in our constituencies now that are playing a role in this respect. There used to be something wonderful called the social fund. That all went. Previous Conservative Governments got rid of the social fund. We kept the funding going and developed the discretionary assistance fund. But we are actually evaluating the discretionary assistance fund later on this year to see its role and its context. So, certainly, that is very helpful. And finally, of course, we've always called for the reinstatement of that £20, that lost, cruel cut of £20 to universal credit.
Welsh: Mae hi'n amlwg y gall pobl sy'n ei chael hi'n anodd o ganlyniad i'r argyfwng costau byw droi at ddarparwyr eu cronfa gynghori sengl nhw, ac rwyf i am fynd ymlaen at y gronfa cymorth dewisol hefyd, oherwydd, yn amlwg, mae honno eisoes ar waith. Rwy'n credu ei bod hi'n bwysig i ni gyfleu'r neges hon, onid yw hi, ynglŷn â mynediad i'r cynllun talebau tanwydd newydd. Rydym ni'n hysbysu pobl am hynny, yn amlwg, drwy gyfrwng ein banciau bwyd ni, ond wrth gwrs mae llawer o bobl sy'n mynd i fanciau bwyd wedi'u hatgyfeirio; mae ganddyn nhw ffordd i gysylltu ag asiantaethau. Ond mae hwn yn rhywbeth y mae angen i ni fod ag ymgyrch gyhoeddusrwydd yn ei gylch, ymgyrch gyfathrebu, ac rwy'n sicr yn croesawu'r ffaith eich bod chi'n gofyn y cwestiynau hyn. Roeddwn i'n gwneud rhywfaint o waith cyhoeddusrwydd ynglŷn â hyn ddydd Gwener, ond mae angen i ni gyfleu'r neges i bobl, ac fe wn i fod y sefydliad tanwydd yn awyddus i ymgysylltu. Fe wnaethom ni hynny'n gyflym iawn - rhoddwyd y cynllun hwn ar waith gennym ni, ac mae'n rhaid i ni ei roi ar waith nawr a'i redeg fel ein bod ni'n estyn allan at y rhai mwyaf anghenus a bregus eu sefyllfaoedd. Ond rwy'n siŵr y bydd pob un ohonom ni Aelodau'r Senedd yn adnabod pobl sydd wedi ein stopio ni ar y stryd, sydd wedi dod i'n cymorthfeydd ni, yn y sefyllfa hon - yr amgylchiadau hyn o orfod dewis rhwng gwresogi neu fwyta. Ac fe allwn ni eu cyfeirio nhw nawr at y cynllun hwn, yn arbennig felly am fod cymaint o'r rhain yn ddibynnol ar fesuryddion rhagdalu. Cynllun cymorth tanwydd y gaeaf nesaf - wel, rydym ni'n sicr yn awyddus i'w roi ar waith cyn mis Hydref; rwy'n awyddus i'w ddosbarthu ym mis Medi. Fe fyddaf i'n sicr yn cyhoeddi'r meini prawf estynedig ar gyfer cynllun cymorth tanwydd y gaeaf yn fuan iawn, oherwydd fe wnaethom ni hynny fis Rhagfyr y llynedd oherwydd yr argyfwng costau byw a oedd yn dod i'r amlwg. Bydd yn ymestyn y cymhwysedd, fel dywedais i. Mae hi'n hanfodol fod awdurdodau lleol â rhan lawn yn hyn o beth hefyd - y nhw sy'n rheoli taliadau cymorth tanwydd y gaeaf - ac, yn wir, ochr yn ochr â'r dull sydd gennym ni o fod yn rym gwirioneddol o ran nawdd cymdeithasol. Rwy'n hoffi'r ymadrodd 'nawdd cymdeithasol'. Rwy'n hoffi'r ffaith mai nawdd cymdeithasol yw'r hyn yr ydym ni'n credu ynddo. Ie, sôn am les yr ydym ni, rydym ni'n siarad yn ein cytundeb cydweithredu am edrych ar ein pwerau ni o ran lles, ac mae'r holl waith a wnaeth John Griffiths yn y Senedd flaenorol gennym ni, felly mae gennym ni sylfaen gref o ran tystiolaeth ac mae gennym ni gytundeb i fwrw ymlaen â hyn o ran yr hyn y gallem ni ei gyflawni, beth allem ni - wyddoch chi, o ran grym canoli Llywodraeth y DU, beth yw ein sefyllfa ni? Nid ydyn nhw'n cyflawni unrhyw beth, felly rwy'n edrych ymlaen at fwrw ymlaen â hynny. Ond erbyn hyn mae gennym ni ystod mor eang o fuddion uniongyrchol yr ydym ni'n eu talu fel bod hyn yn gwneud synnwyr, onid yw, i fwrw ymlaen fel hyn. Yn olaf, rwy'n dod at eich pwynt chi ynglŷn â'r anghenion eraill sydd gan bobl o ran deunydd lloriau, yn ogystal ag offer arall hefyd. Rwy'n credu bod hynny'n rhywbeth yr hoffwn ei drafod nawr gyda swyddogion a'r trydydd sector o ran taliadau cymorth yn ôl disgresiwn. Rwy'n credu bod y cynllun taliadau cymorth dewisol, y gwnaethom ni ei ymestyn, wrth gwrs, oherwydd y pandemig, fel gwyddoch chi - ac rydych chi wedi cefnogi'r ffaith bod hynny'n parhau, yn y ffyrdd yr ydym ni'n ei ariannu - rwy'n credu bod y gronfa cymorth dewisol yn bwysig iawn, oherwydd mae hi'n galluogi pobl i gael mwy nag un taliad o ran cymorth - a buddsoddi mwy na £100 miliwn yn y gronfa cymorth dewisol a chynllun cymorth tanwydd y gaeaf eleni. Ac yn wir, fe fydd hyn yn sicrhau y bydd mwy o bobl yn parhau i gael cymorth ar frys ac mewn argyfwng pan fydd ei angen ef arnyn nhw, ac mae hynny'n cynnwys offer i'r tŷ fel oergell ac ati, ond mae angen i ni edrych ar yr agweddau eraill hyn. Ond rwyf i am ddweud yn olaf un, ac rwy'n credu bod y Gweinidog Newid Hinsawdd yn y fan hon, sef, ydi, wir - roedd y Gweinidog gyda mi, yn siarad hefyd ar ystod eang o faterion a'i chyfrifoldebau hi o ran yr argyfwng costau byw, ond partneriaid sy'n landlordiaid cymdeithasol cofrestredig ac awdurdodau lleol o ran darparwyr tai, maen nhw i gyd â rhan yn hyn, ac fe fyddwn ni'n sicr yn codi hyn o ran yr hyn yr oeddech chi'n ei ddweud, yn arbennig, am ddeunydd lloriau. Mae llawer ohonom ni hefyd wedi gweld elusennau yn ein hetholaethau ni sydd â rhan yn hynny erbyn hyn. Roedd rhywbeth gwych a elwid yn gronfa gymdeithasol yn arfer bod. Ond fe aeth hynny i gyd. Cafodd Llywodraethau Ceidwadol blaenorol wared ar y gronfa gymdeithasol. Ac fe wnaethom ni barhau i roi'r arian ar waith a datblygu'r gronfa cymorth dewisol. Ond fe fyddwn ni, mewn gwirionedd, yn gwerthuso'r gronfa cymorth dewisol yn ddiweddarach eleni i ystyried ei swyddogaeth a'i chyd-destun hi. Felly, yn sicr, mae hynny'n ddefnyddiol iawn. Ac yn olaf, wrth gwrs, rydym ni wastad wedi galw am adfer yr £20 ychwanegol, sef y toriad creulon o £20 i gredyd cynhwysol.